संविधानमा व्यवस्था गरिए अनुरूप नेपालमा सात प्रदेश रहने छन् । यसै अनुरूप प्रदेशसभाका लागि निर्वाचन समेत सम्पन्न भैसकेको छ तर प्रदेश नम्बर ४ र ६ बाहेक अन्य प्रदेशको मुकाम कहाँ रहने, प्रदेश प्रमुखको चयन आदि र प्रदेश सरकारको लागि आवश्यक पर्ने भवन, सवारी साधन र अन्य प्रशासकीय कर्मचारीको व्यवस्था गर्न बाँकी नै छ । सरकारले अस्थायी केन्द्र तोक्दा भोलिका दिनमा सो नाम परिवर्तन गर्न नपरोस् भनी निर्णय लिनु पर्दछ । यसबारे सम्बन्धित प्रदेशका निर्वाचित जनप्रतिनिधिसँग परामर्श लिँदा राम्रो हुनेछ ।
